เล็งอยู่นานครับสำหรับร้านก๋วยเตี๋ยวไทยสไตล์เล็ก ๆ ที่ซ่อนตัวอยู่ในฟุ้ดคอร์ทของห้างเซนทรัลบางนา เปิดเป็นมุมร้านเล็ก ๆ ติดทางเข้าของท็อปส์ซุปเปอร์มาเก็ต หลังจากที่ดูอยู่นานวันนี้สบโอกาสอันดีที่จะได้มาลิ้มลองแล้วครับ

- เตี๋ยวไข่ ร้านก๋วยเตี๋ยวเล็กๆ ฝีมือคนไทย ที่ปรับรูปลักษณ์ให้ตามสมัยเพื่อดึงดูดสายตานักชิมแห่งนี้ เปิดอยู่ชั้นใต้ดินของทางห้างเซนทรัลบางนา ติดกับทางเข้าของท็อปส์อย่างที่บอกไว้ก่อนหน้านี้ เพิ่งเปิดได้ยังไม่นานเท่าไหร่ แต่ด้วยการตกแต่งร้านอันนี้ต้องบอกว่าผมสนใจตั้งแต่ที่เห็นในตอนแรก เป็นร้านแบบเปิด ซึ่งหลังๆ นี้ร้านอาหารใหม่ๆ ตามห้างสรรพสินค้ามักจะเปิดร้านลักษณะนี้มากขึ้น ผมว่ามันก้อดีนะได้บรรยากาศที่ดีทีเดียว การมาทีนี่ถ้าอยู่หน้าห้างแล้วลงมาชั้นใต้ดินก็จะเจอร้านนี้เลยครับ หาไม่ยากแต่อย่างใดครับ ให้บริการอาหารแนวเส้น ก๋วยเตี๋ยว ขนมหวานเล็กๆ น้อยๆ เมนูมีไม่เยอะเท่าไหร่ครับ

- บรรยากาศของ เตี๋ยวไข่ อาศัยความครึกครื้นของทางฟุ้ดคอร์ทหละครับ ซึ่งถ้าไม่นับรวมมุมนั้นผมถือว่าร้านจัดร้านได้น่านั่งดีนะครับ ไม่รู้ทำไมผมถึงหลงรักร้านอาหารเล็กๆ ร้านนี้ก็ไม่รู็เหมือนกันครับ

- การบริการ เตี๋ยวไข่ ถือว่าดีในระดับที่เรียกว่าน่าคบหาพอสมควรหละครับ ขออะไรถามอะไรก็ได้หมด อาหารเสิร์ฟไวดี การคิดเงินก็รวดเร็วดีไม่มีปัญหาครับ

- คุณภาพอาหารและราคา เตี๋ยวไข่ สำหรับผมถือว่ารับได้เลยเพราะว่ารสชาดอร่อย พวกเนื้อสัตว์หรือวัตถุดิบต่างๆ สดอร่อยดีมากๆ เลยครับ เรียกว่าราคาไม่ถึงร้อยบาท แต่ภาชนะการตกแต่งมันน่าหลงไหลดีเหลือเกิน น้ำซุปเข้มข้นดีมากจากที่ผมได้ลองสั่งในแบบต้มยำมา ถูกใจมากครับ เพราะว่ามันไม่ใช่แบบที่ร้านก๋วยเตี๋ยวหมูนิยมแบบใส่น้ำพริกเผา,มะนาว,และถั่วลิสง แต่ที่นี่ทำต้มยำออกมาได้แบบ ต้มยำจริงๆ นั่นก็คือ ต้มด้วยสมุนไพรไทยอย่าง ข่า, ตะไคร้, ใบมะกรูด นี่มาครบ แถมกลัวไม่สะใจมีแถมมะนาวสด มาให้บีบเพิ่มรสชาดถ้าคุณยังไม่พอใจในความ "แซ่บ" ที่เขาปรุงมาให้แล้ว แต่สำหรับผมรสชาดที่ปรุงมาอร่อยดีมากเลยอะ เรียกว่าซู้ดได้ยาวๆ เลยครับ ประทับใจในรสชาดครับ ราคาจะอยู่ที่เฉลี่ยชามละ 60 บาท พวกขนมและน้ำดื่มต่างๆ ก้ออยู่ที่ไม่เกิน 30 บาท แต่แนะนำให้ทานเป็นแบบเซตครับ (ราคาและรายยการต่างๆ ของร้าน ดูได้จากภาพประกอบรีวิวที่ลงไว้นะครับ) ที่ประทับใจอีกอย่างก็ของหวานตบท้าย ที่ทางร้านจับเอาโรตีทอดธรรมดาๆ มาปรับเปลี่ยนรูปแบบทันสมัยขึ้นทั้งๆ ที่รสชาดมันก็คือโรตีกรอบราดนมข้นหวานดีๆ นี่เองครับ และยังมีน้ำสมุนไพรอย่าง "น้ำเก๊กฮวยตะไครื" ที่บอกว่าถูกใจผมจริงๆ ครับ

- มุมมอง Metto เหมาะสมจริงๆ ถ้าคุณมายังศูนย์การค้าแห่งนี้อยากให้ลองมาชิมอาหารไทยๆ บรรยากาศชิลๆ คึกคักๆ อย่างร้าน "เตี๋ยวไข่" แห่งนี้นะครับ คุ้มค่าสมราคา อาหารอร่อย และยังมีมุมที่ให้ระบายความรู้สึกหลังจากที่ทานอาหารเสร็จแล้วละเลงใส่ฝาผนังของทางร้านได้อีก โดยส่วนตัวของผมแล้วชอบร้านนี้ในระดับมากพอสมควรเลยครับ เพราะ "รสชาด" จริงๆ ไม่เหลือบ่ากว่าแรงนักผมว่า "ควรมาโดนซักครั้ง" ครับ

สำหรับวันนี้สวัสดีครับ